Diari Oficial de la Generalitat Valenciana


Sumari del DOGV 4303, del 30-07-2002 (2002/8375)

RESOLUCIÓ de 24 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdits, per fons finalistes no previstos, per import de quatre milions nou-cents disset mil tres-cents vint-i-set euros i cinquanta-dos cèntims (4.917.327,52 euros) afectes als programes 714.50, Ordenació i Garantia Agrària en el marc de la PAC, 542.20, Investigació i Tecnologia Agrària i 714.20, Ordenació i Millora de les Produccions Agràries. Exp.12.013/02-090.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8375


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 24 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdits, per fons finalistes no previstos, per import de quatre milions nou-cents disset mil tres-cents vint-i-set euros i cinquanta-dos cèntims (4.917.327,52 euros) afectes als programes 714.50, Ordenació i Garantia Agrària en el marc de la PAC, 542.20, Investigació i Tecnologia Agrària i 714.20, Ordenació i Millora de les Produccions Agràries. Exp.12.013/02-090. [2002/8375]
  
El Ministeri d'Agricultura, Pesca i Alimentació ha comunicat la decisió de cofinançar en el present exercici 2002, conjuntament amb la Conselleria d'Agricultura, Pesca i Alimentació, el programa de tractament contra la mosca de la fruita, per un import de 3.005.060,52 euros; per això cal generar aquest import per a incrementar la dotació del capítol 2 del programa 542.20, Investigació i Tecnologia Agrària, on s'ha consignat l'aportació de la conselleria a la campanya que s'ha previst realitzar a fi de mantindre la població de la plaga a nivells acceptables, de forma que no ocasione problemes per a la comercialització dels cítrics.
  
D'altra banda i per a compensar els danys (pixat) produïts com a conseqüència de les adversitats meteorològiques en els fruits del grup clementines, que han impedit la seua comercialització, s'ha previst concedir ajudes als afectats, les quals es canalitzen a través de la línia de subvenció T1698 "Protecció de la renda dels agricultors", de l'annex de transferències corrents del programa 714.20, Ordenació i Millora de les Produccions Agràries: Atesa la magnitud dels danys, s'ha arribat a un acord amb el Ministeri d'Agricultura, Pesca i Alimentació, que aportarà 1.803.036,00 euros per a aquestes mesures.
  
Per últim i com a conseqüència de la Decisió C(2001) 4739 de 20 de desembre de 2001 de la Comissió Europea que modifica les taxes de cofinançament del programa horitzontal, de forma que l'aportació del FEOGA passa del 75 al 65%, amb el conseqüent augment de la part corresponent a les aportacions estatals, que queden en el 17,50%, tant per a l'administració de l'Estat com per a la comunitat autònoma, es proposa generar crèdits per la major contribució a càrrec del pressupost estatal, per un total de 109.231,00 euros en les línies T4730 i T4731, ambdues del programa 714.50, i consignades en els capítols 4 i 7 respectivament per a l'aplicació en la Comunitat Valenciana de la política agrària comuna. Sobre això cal assenyalar que no es minora la part corresponent al FEOGA, perquè puguen destinar-se a actuacions finançades al 100% pel dit fons, per a les quals es preveuen necessitats superiors a les actuals consignacions.
  
Finalment, cal modificar l'aplicació d'ingressos a la qual s'imputa l'aportació de l'administració de l'Estat per a cofinançament del FEOGA, ja que en la nova classificació vigent inclou una especifica per al dit concepte, codificat 701.11.
  
En conseqüència, i en virtut del que disposen els articles 18 i 20 de la Llei 10/2001 de Pressupostos de la Generalitat Valenciana per a l'exercici 2002, resolc
  
Primer
  
S'autoritzen les modificacions següents en el pressupost d'ingressos:
  
Ajust entre les aplicacions següents per a la correcta codificació de la previsió inicial en concepte d'aportació del MAPA per a cofinançament del FEOGA.
  
Segon
  
S'autoritza generar crèdits en el pressupost de despeses, en les aplicacions i pels imports detallats a continuació:
  
Aplicació Import
  
05.74.204.00.0 82.154,00
  
37.83.828.00.0 27.077,00
  
03.45.979.53.8 3.005.060,52
  
89.97.407.60.1 1.803.036,00
  
Total augment despeses 4.917.327,52
  
Tercer
  
S'autoritzen els ajusts en els annexos de transferències corrents i de capital, en els programes i línies que es detallen a continuació:
  
València, 24 de maig de 2002.- El conseller: Vicente Rambla Momplet